قرىمحافظة الأقصر هى وحدات سكنيه و اداريه صغيره فى محافظة الأقصر فى مصر، يتجمعها وحدات اداريه اكبر بنسميها بـ المراكز، القرى دى اتعملت عبر الزمن نتيجه المساحه المزروعه سواء بالنقص نتيجه انقطاع وصول مياه الرى او الشرب لها او غرق البيوت فى فيضان النيل او زحف الصحرا او هدم القرى اثناء الحروب او الثورات او تخريب العربان للقرى بعد نهبها او هروب الفلاحين نتيجه فرض المحتلين الجزيه او الضرايب ؛ او الزياده نتيجه زيادة السكان او استصلاح الاراضى . عشان كده كانت مصر بتعمل عمليات مساحه للاراضى من آوقت للتانى لحصرها وتقدير حجم الخراج اللى ممكن استخلاصه من الاراضى المزروعه تُسمّى بـ الرّوك وتُسجّل فيه مساحات اراضى القرى فى الوحدات الاداريه الكبيره المعروفه بالكور ثم بالاعمال، وكيفية توزيع مصارفها. القرى الاصليه او القرى التاريخيه' هىه القرى ال قرى الروك الصلاحى هى القرى اللى باقيه لحد النهارده، والالى ثبت وجودها فى وقت الروك الصلاحى الذى عمله السلطان الايوبى --صلاح الدين الأيوبي سنه572هـ/1177م، ونقل الاسعد بن مماتى اسمائها فى كتابه قوانين الدواوين. قرى الروك الناصرى هى القرى اللى باقيه لحد النهارده، وااللى استُحدثت بعد الروك الصلاحى، و قبل الروك الناصرى الذى اجراه السلطان المملوكى الناصر محمد بن قلاوون سنه715هـ/1315م، ونقل ابن الجيعان اسمائها فى كتابه «التحفة السنية فى اسماء البلاد المصرية».